దస్నా: అరుషి తల్వార్ కేసులో జీవిత ఖైదు నుంచి విముక్తి పొందిన డెంటిస్ట్ దంపతులు రాజేష్ తల్వార్, నూపుర్ తల్వార్లు 15 రోజులకు ఒకసారి జైలును దర్శించబోతున్నారు. జైలు నుంచి విడుదలైన తర్వాత జైలు ముఖం చూడటానికి సహజంగా ఎవరూ ఇష్టపడరు. అయితే తల్వార్ దంపతులు మాత్రం జైలు అధికారుల విజ్ఞప్తిని మన్నించారు. వృత్తిరీతా డెంటిస్ట్ వైద్యులు కావడంతో జైలులోని పేషెంట్లకు చికిత్స అందించేందుకు 15 రోజులకు ఒకసారి జైలుకు వచ్చేందుకు వారు అంగీకరించినట్టు జైలు అధికారులు తెలిపారు. సొంత కూతురు అరుషి హత్య కేసులో జీవిత ఖైదు పడటంతో 2013 నవంబర్ నుంచి రాజేష్, నూపుర్లు ఘజియాబాద్లోని దస్నా జైలులోనే ఉన్నారు. అయితే జంట హత్యల కేసులో ఈ దంపతులు ఇరువురూ నిర్దోషులంటూ అలహాబాద్ హైకోర్టు తీర్పునివ్వడంతో వారి విడుదలకు మార్గం సుగమమైంది. సోమవారంనాడు రాజేష్ దంపతులు జైలు నుంచి విడుదయ్యే అవకాశాలున్నాయి.కాగా, జైలులో ఉన్న కాలంలో జైలు ఆసుపత్రిలో మూలనపడిన డెంటల్ శాఖను పునరుద్ధరించారు. ఖైదీల పంటి సమస్యలకు చికిత్స అందించే బాధ్యతను అధికారులు వారికి అప్పగించారు. రోజుకూ రూ.40 రూపాయల చొప్పున వేతనం అందించేవారు. క్రమంగా పేషెంట్లు పెరగడం, తల్వార్ దంపతులు చిత్తశుద్ధితో వారికి చికిత్స అందిస్తుండటం చేస్తూ వచ్చారు. 'తల్వార్ దంపతులు విడుదలవుతుండటంతో సహజంగానే డెంటల్ శాఖ భవిష్యత్తుపై ఒకింత ఆందోళన చెందాం. అయితే విడుదలైన తర్వాత కూడా 15 రోజులకు ఒకసారి వచ్చి పేషెంట్లకు వైద్య చికిత్స అందిస్తామని తల్వార్ దంపతులు మాకు హామీ ఇచ్చారు' అని జైల్ డాక్టర్ సునీల్ త్యాగి తెలిపారు. ఖైదీలకే కాకుండా పోలీసు అధికారులు, వారి పిల్లలకు కూడా తల్వార్ దంపతులు వైద్యచికిత్స అందించేవారు. తల్వార్ దంపతులు జైలులో వందలాది మందికి విజయవంతంగా వైద్య సేవలు అందించారని, జైలు నుంచి విడుదలైనా 15 రోజులకు ఒకసారి తన వైద్య బృందంతో వచ్చి చికిత్స అందిస్తామని వారు హామీ ఇచ్చారని,  వృత్తిపట్ల వారికున్న నిబద్ధతకు ఇది నిదర్శనమని జైలు అధికారులు తెలిపారు.
dasna: arushi talwar kesulo jeevita khaidu nunchi vimukti pondina dentist dampatulu rajesh talwar, noopur talvaarlu 15 rojulaku okasari jailunu darsinchabotunnaru. jailu nunchi vidudalaina tarvaata jailu mukham chudataniki sahajamgaa evaruu ishtapadaru. ayithe talwar dampatulu maatram jailu adhikaarula vignaptini manninchaaru. vruttireetaa dentist vaidyulu kaavadamtho jailulooni peshentlaku chikitsa andinchenduku 15 rojulaku okasari jailuku vachenduku vaaru angeekarinchinattu jailu adhikaarulu telipaaru. sonta koothuru arushi hatya kesulo jeevita khaidu padatamtho 2013 navambar nunchi rajesh, noopurlu ghajiyaabaadloni dasna jailulone unnaaru. ayithe janta hatyala kesulo ee dampatulu iruvuruu nirdoshulantu alahabad hycortu teerpunivvadamto vaari vidudalaku maargam sugamamaindi. somavaramnadu rajesh dampatulu jailu nunchi vidudayye avakaasaalunnaayi.kaga, jailulo unna kaalamlo jailu aasupatrilo moolanapadina dental saakhanu punaruddharinchaaru. khaideela panti samasyalaku chikitsa andinche baadhyatanu adhikaarulu vaariki appaginchaaru. rojuku roo.40 roopaayala choppuna vetanam andinchevaaru. kramangaa paeshentlu peragadam, talwar dampatulu chittasuddhito vaariki chikitsa andistundatam chestu vachaaru. 'talwar dampatulu vidudalavutundatamto sahajamgaane dental saakha bhavishyattupai okinta aandolana chendam. ayithe vidudalaina tarvaata kuudaa 15 rojulaku okasari vachi peshentlaku vaidya chikitsa andistaamani talwar dampatulu maaku haami icharu' ani jail dactor suneel tyaagi telipaaru. khaidilake kakunda polisu adhikaarulu, vaari pillalaku kuudaa talwar dampatulu vaidyachikitsa andinchevaaru. talwar dampatulu jailulo vandalaadi mandiki vijayavantamgaa vaidya sevalu andinchaarani, jailu nunchi vidudalainaa 15 rojulaku okasari tana vaidya brundamtho vachi chikitsa andistaamani vaaru haami icharani,  vruttipatla vaarikunna nibaddhataku idhi nidarsanamani jailu adhikaarulu telipaaru.